рог: https://doi.org/10.5281/zenodo.7631912 Pages: 330-339 


WOMEN ІМ SUSTAINABLE DEVELOPMENT: SCIENCE AND 
QUALITY EDUCATION 


380 INTERNATIONAL CONFERENCE 


АЁЛЛАРНИНГ ИЖТИМОИЙ ТАРМОКДАН ФОЙДАЛАНИШ МАЪНАВИЙ- 
АХЛОКИЙ ЖИХАТЛАРИ 


Алишер Мадрахимов, 
Ижтимоий-маънавий тадкикотлар институти 
кичик илмий ходими, 

инстититут мустакил изланувчиси. 


e-mail: айуиѕиђопоуісћ @ gmail.com 


Калит сўз: Ижтимоий Аннотация: Мамлакатимиз келажаги ва гуллари бўлмиш 
тармок, маънавият, ахлок, ёшларимизни айниқса аёл-қизларимизни маънавий- 
ахборот, челленж, виртуал ахлоқий жиҳатдан баркамол бўлиши юртимиз келажаги 
дунё, хулқ, “Узрус” тили. саналади. Ушбу мақолада аёлларнинг бугунги кунда 


ижтимоий тармоқлардан фойдаланишда йўл қўяётган 
айрим маънавий-ахлоқий жиҳатлари санаб ўтилган ва 
турли статистик маълумотлар келтирилган. Хусусан, 
тармоқларда кузатилувчи вақтни беҳуда сарфланиши, 
хулқнинг бузилиши, бегоналар билан мулоқот қилиш 
натижасида оилаларнинг бузилиши, беҳаё сурат ва 
видеолавҳаларнинг тарқалиши ва бошқа шу кабилар. 


SPIRITUAL АХО ETHICAL ASPECTS ОЕ WOMEN USING SOCIAL NETWORKS 


Keyword: Social network, Abstract: The future of our country is the development 
spirituality,morality, of our youth, especially women, who are the future and 
information, challenge, virtual flower of our country. This article lists some of the moral and 
d cino Аш ethical aspects of women's use of social networks today and 

, у presents various statistics. In particular, Ше waste of time 
language. observed on networks, conduct disorder, family breakdown 
as a result of communicating with strangers, the distribution 
of obscene photos and videos, and others. 


ДУХОВНО-ЭТИЧЕСКИЕ АСПЕКТЫ ЖЕНЩИН, ИСПОЛЬЗУЮЩИХ 
СОЦИАЛЬНЫЕ СЕТИ 

Ключевое слово: Аннотация: Будущее нашей страны — это развитие 

Социальная сеть, духовность, нашей молодежи, особенно женщин, которые являются 

нравственность, информация, будущим и цветком нашей страны. В этой статье 

вызов, виртуальный мир, перечислены некоторые морально-этические аспекты 

поведение, “Узрус” язык. использования женщинами социальных сетей сегодня и 
представлены различные статистические данные. В 
частности, трата времени, наблюдаемая в сетях, 
расстройство поведения, распад семей в результате 
общения с незнакомыми людьми, распространение 
непристойных фото и видео и другие. 


Дунё яралибдики, ҳеч качон бир жойда тўхтаб қолмаган ва муаллақ 
ҳолатда қотиб қолмаган У доимий равишда ривожланиш ҳамда 
ўзгаришларда бўлди. Шундай ўзгаришлар ва ривожланишлар натижаси 
ўлароқ инсоният йигирманчи асрнинг энг буюк кашфиётларидан бўлмиш 
интернетни ихтиро қилди. Бу кашфиёт қисқа давр ичида бутун дунёни 
эгаллади ва телевидение, радио, газета ва журналларни орқада қолдирди. 
Дунё бўйича сон-саноксиз одамлар интернет хизматларидан фойдаланадилар, 
ахборот алмашадилар, турли масалаларни ҳал қиладилар. 

Бугун интернетдан фойдаланувчиларни шартли равишда икки тоифага 
ажратиш мумкин. Биринчи тоифадагилар касби талабидан келиб чиққан 
ҳолда зарур маълумот ва ахборот олиш мақсадида интернетга мурожаат 
қилса, иккинчи тоифадагилар шунчаки, танишув сайтларига кириб ёки турли 
ўйинлар билан кун ўтказиш кайфиятида бўлганлардир. 

Интернетнинг ривожланиши ва тараққиёти натижасида “ижтимоий 
тармоқлар” вужудга келди. Бугунги кунга келиб у сиз ҳаётни тасаввур 
қилиши мушкулотга айланиб қолди. “Ижтимоий тармоқ” ҳақидаги биринчи 
илмий жиҳатдан асосланган қарашлар 1954 йилда пайдо бўлган ва унинг 
мазмуни ҳозирги кундаги маънони ифодаламаган. У ҳақидаги дастлабги 
тушунча инглиз социологи Жеймс Барнс томонидан берилган булиб, 
“ижтимоий тармоқ” – бу ижтимоий объектлар (одамлар ёки ташкилотлар) ва 


улар ўртасидаги алоқалар (яъни, ижтимоий муносабатлар) бўлган тугун 

гуруҳларидан ташкил топган ижтимоий тузилмадир. Оддий қилиб айтганда, 
ижтимоий тармоқ – бу бир-бирини таниган кишиларнинг аниқ бир гуруҳи 
[1]. 

Ижтимоий тармоклар глобаллашув жараёнларини жадаллаштириш 
билан бир қаторда, инсоният ўртасида алоқа алмашишнинг энг муҳим ва 
ажралмас воситаси бўлиб қолмоқда. Узбекистон Республикаси Инновацион 
ривожланиш агентлигининг маълумотларига кўра айни дамда бутун 
инсониятнинг 63 % қисми интернетдан фойдаланиши қайд этилган. Қарийб 1 
йиллик давр ичида интернет фойдаланувчилари сони 200 миллионга ортган. 
Интернет фойдаланувчиларининг асосий қисми (92,4 %) мобилъ қурилмалар 
воситасида интернетдан фойдаланишади. 4,65 миллиард фойдаланувчи 
ижтимоий тармоқлардан фаол фойдаланишади [2]. statista.com сайтининг 
маълумотлари ҳам 2022 йил апрель ҳолатига кўра, бутун дунё бўйлаб беш 
миллиарддан ортиқ интернет фойдаланувчиси борлигини, бу дунё 
аҳолисининг 63,1 фоизини ташкил қилишини ва уларнинг 4,7 миллиарди ёки 
дунё аҳолисининг 59 фоизи ижтимоий тармоқ фойдаланувчилари эканлигини 
таъкидламокда [3]. Ушбу рақамлар виртуал дунёни инсонлар учун нақадар 
муҳимлигини яна бир марта исботламоқда. 

Тӱғри ижтимоий тармоқлар инсониятнинг бир бўлагига айланиб 
улгурди аммо, баъзилар уни ижобий баҳолашса, баъзилар салбий 
томонларини гапиради. Бу мавзудаги энг ҳолис ва мақбул қараш шуки, 
ижтимоий тармоқлар ҳам кундалик ҳаётимизда ишлатиладиган пичоқ каби 
бир воситадир. Уни яхшиликка ишлатсак — яхши, ёмонликка ишлатсак, ёмон 
нарсага айланади. Демак, бизнинг энг муҳим вазифамиз — ижтмоий 
тармоқлардан ёмон мақсадда фойдаланаётган инсонларга, айниқса ёш 
авлодга, тўғри йўлни кўрсатиш, зарарли оқибатлардан огохлантиришдир. 
Бошқа томондан эса ижтимоий тармоқлар орқали миллий, маънавий-ахлоқий 
қадриятларимизга зид нарсаларни тарғиб қилаётган шахслар таъсирига 


тушмаслик йулларини ўргатишдир. Зеро бу жиҳатлардан келажагимиз 

тарбиячилари бўлмиш аёлларимиз хабардор бўлгани нур устига аъло нур 
бўлар эди. Жумладан, ижтимоий тармоклар оркали таркаладиган аксарият 
салбий контентларнинг иштирокчиси аёл ва кизлардан иборат бўлаётганлиги 
ачинарли холдир. Ижтимой тармоклардан фойдаланишнинг маънавий- 
ахлокий жихатларини куйида санаб утсак: 

1. Ижтимоий тармокка киришдан аввал умрнинг кадрини ёдга 
олиш. Ижтимоий тармоқлар кундалик интернетдан фойдаланишнинг 
ажралмас қисмидир. Интернет фойдаланувчилари кунига ўртача 144 
дақиқани ижтимоий тармоқлар ва хабар алмашиш иловаларида ўтказишади, 
бу 2015 йилдан буён ярим соатдан купрокка тўғри келади. Ўртача ҳисобда 
Лотин Америкасидаги интернет фойдаланувчилари ижтимоий тармоқларда 
кунига ўртача вақт ўтказишнинг энг юқори кўрсаткичига эга [4]. Айтиш 
мумкинки, юртимизда ҳам бу кўрсаткичлар жуда паст даражада эмас. 2022 
йилнинг авгус-сентябрь ойларида Республика Маънавият ва маърифат 
маркази ҳузуридаги Ижтимоий-маънавий тадқиқотлар институти томонидан 
жамият ижтимоий маънавий муҳитини баҳолаш юзасидан ҳудудларда 
сўровнома ташкил этилган бўлиб, унда 4 минг нафардан зиёд ахолимиз 
иштирок этди. Тадкикотда иштирок этган респондентларнинг 58,1% “Аёл” 
жинсига мансуб бўлиб, қолган респондениталар, яъни 41,9% “Эркак” 
жинсига мансуб респондентларни ташкил этди. 

Респондентларга тақдим этилган “Ижтимоий тармоқларга аъзо 
бўлсангиз (масалан, telegramm, facebook, odnoklassniki ва б.) ундан 
фойдаланиш учун кунига қанча вакт сарфлайсиз” — деган саволга жами 
респондентлардан 34,0% “Бир соатдан кўп бўлмаган”, 26,3% респондентлар 
“Бир-икки соат”, 15,4% фуқаролар “Кун давомида” жавоб вариантларини 
белгилаганлар (1-расм). 

Олинган статистик маълумотларга қараганда, ижтимоий тармоқларга 
аъзолиги бор шахслар асосан шаҳар ҳудудларида кўпчиликни ташкил этиши, 


60,0% ҳолатда респондентлар ижтимоий тармоқларга сарфлайдиган 

вактларини кунига икки соат ва ундан ортик ташкил этмаслиги аникланди. 
Кунининг асосий кисмини тармокларда ўтказувчилар улуши 36% ни ташкил 
этмокда. Бу жиддий кўрсаткич. 

1-расм 


Ахолини ижтимоий тармокларга канча вактини сарфлаши. 


3% 3% 2% уф, a Хохламайман 


3% = Мени иложим йўк 
Заруриятда 
E Аъзо эмасман 


= Кун давомида 

= Икки-тӱрт соат 

"= Бир-икки соат 

в Бир соатдан кўп бўлмаган 


в Белгиланмаган 


Албатта вақтни қадрига етиш ва ундан унимли фойдаланиш долзарб 
масала саналади. Бу борада муқаддас ҳадиси шарифда умрнинг қадри ҳақида 
шундай марҳамат қилинади: “Қиёмат куни беш нарса ҳақида сўралмагунича, 
Одам боласининг қадами Парвардигори ҳузуридан силжимайди: умрини 
қандай ўтказгани; ёшлигида қандай ишлар қилгани; бойликни қаердан топиб, 
қаерга сарфлагани ва билган нарсаларига қай даражада амал қилгани 
сўралади” (Имом Термизий ривоятлари) [5]. 

Шундай экан кўча кўйда ва жамоат жойларида кўзимиз тушиб ўрганиб 
қолган аёлларимизнинг телефон ушлаб беҳуда вақтларини 
сарфлаётганликларини тушуниш анча мушкулдир. 

2. Ижтимоий тармоклардаги хулкнинг бузилиши. Афсуски, бугунги 
кунда ижтимоий тармоқларда инсонлар бир-бирини ҳақорат қилиши, туҳмат, 
ҳаттоки бўҳтон қилиши, обруйига путур етказиши, ғийбат қилиши, ўзининг 
она юрти ва жамиятида фитна уруғларини сочиши кузатилиб турибди. Энг 


ёмони — бундай ишларни амалга оширишда аёлларнинг иштирок 

этаётганлигидадир. Гохида ўзлари нима исташаётганини хам англамай 
колишмокда. 

Биз кўп холларда курамиз ёки эшитамизки, аёлларнинг ижтимоий 
тармоқлар оркали сукиниш ҳолатларини. Аёллар нозиклик, иффат, ҳаё 
белгисидир. Улар учун бир-бирини ҳақорат қилиши, туҳмат, бўҳтон ва 
ғийбат қилиши ноўрин ҳаракатлардир. 

Шунингдек, бутун дунё бўйлаб челленж даражасига айланиб улгурган 
турли рақслар. Маънавий кашшокликнинг бир кўриниши сифатида турли 
хорижий куй ва қўшиқларга ракс тушиб, тармоққа жойланиши ва унга жавоб 
тариқасида бошка бир қизнинг ҳудди шундай рақсини кўриш одатий тусга 
айланмокда. Ачинарлиси бундай ҳаракатларни миллатга маданият 
нималигини улашадиган санъаткорларимиз томонидан амалга 
оширилишидир. 

Яна бир жиҳат ҳам борки, бу ҳам бўлса муаллифларнинг сленги, яъни 
сўзлашув (кўп ҳолатларда хакоратли) услуби. Мазкур мулоқот тилини “ўзрус 
тили” деса бўлади. “Ӱзрус” тили — бу ўзбек ва рус тилларининг 
қоришмасидан иборат воқеликдир [6]. 

3. Ижтимоий тармоқларда бегоналар билан сухбат. Бу масала 
кўпчилик учун оддий ҳолатга айланиб бормоқда. Унинг оқибатлари эса 
салбий натижалар билан тугамокда. Ижтимоий тармоқларда бир-бирига 
нотаниш бўлган шахсларнинг ўзаро ножўя суҳбатлари кўплам оилалар 
ўртасидаги ажримларга сабаб бўлмоқда. “Оила” илмий-амалий тадқиқот 
маркази (ҳозирги “Маҳалла ва оила” илмий-тадқиқот институти) томонидан 
тақдим этилган статистик маълумотларига қўра, 2018 йил апрель-сентябрь 
ойларида 18.521 нафар ажрашиш арафасида турган оилаларда турмушнинг 
бузилишига сабаб сифатида қуйидаги омиллар кўрсатилган: 

48,4 фоиз – эр-хотин ўртасидаги маиший келишмовчиликлар; 

17,4 фоиз – қайнона, қайнота ёки учинчи шахс, умуман бошқаларнинг 


оила ишига аралашуви; 

5,3 фоиз — бепуштлик; 

6,3 фоиз — моддий етишмовчиликлар, турмуш ўртоғининг ишсизлиги 
ва иқтисодий муаммолар; 

5,5 фоиз — ичкиликбозлик ва бошка зарарли одатлар оқибати; 

3,5 фоиз — ички ва ташки миграция; 

11,3 фоиз — бошқа турли сабаблар [7]. 

Бундан карйиб 5 йил олдинги ажралиш арафасига келиб қолган 
оилалардаги сабаблар орасида ижтимоий тармоқларни курмаслигимиз 
мумкин. Лекин, ушбу қисақ давр ичида ичтимоий тармоқларнинг оилавий 
ажримларга сабаба бӱлаётганлигини “Ижтимоий фикр” республика 
жамоатчилик фикрини ўрганиш маркази томонидан жорий йил ўтказилган 
сўровнома натижаларидан кўришимиз мумкин. 

Сўров глобаллашув ва оммавий маданият оила институти баркарорлиги 
пасайишининг омили эканлигини аниқлаб берди (24,0 фоиз). Оммавий 
ахборот воситалари ва ижтимоий тармоқлар ёшларнинг дунёқараши, 
қадриятлари ва қарашларига таъсир кўрсатишини, барқарор оила қуриш 
қобилиятини пасайтиришини билдирган. Эр билан хотин ўртасидаги 
можароларга сабаб бўлаётган ижтимоий тармоқлардан фаол фойдаланиш, 
кўп вакт ва эътиборни олиши ҳамда рашкни қўзғатиши (12,2 фоиз) 
аниқланган [8]. 

Ўзаро ахлоқий меъёрларга асосланган ҳолда беғараз мақсадлар билан, 
зарурат миқдорда бирор маълумот олиш, сўраб ўрганиш мумкин. Ҳали оила 
қурмаган ёшлар орасида ҳам ижтимоий тармоқларда турли номақбул 
муносабатлар, ҳаёсизларча суҳбатлар кузатилмоқда. Яна шуни ҳам 
таъкидлаш жоизки тармоқларда “онлайн муҳаббат” авж олаётганлигидир. 

4. Беҳаё сурат ва видеоларни тарқалиши. Тармоқлардаги соҳта 
эркинлик ва чегарасизлик инсонларга кунглиги келган ишни қилишга 


имконият яратиб бермоқда. Бизнинг муқаддас анъана ва одатларимизга кўра 

аёлларимиз ўзининг иффати ва ҳаёси ўлароқ эр кишининг олдига чиқишга 
ҳам уялган. Тармоқлар ўша мезонни инсонлардан олиб ташламоқда. 

Статистик маълумотларга кўра мамлакатимизда айни вақтда 
“ЕасебооК”да 4,7 млн, “Instagram” да 3,7 млн, “ТлпКейш”да 288 минг, 
“Телеграм”да 18 млн, “ОдпоКаззиКТ”да 16,7 млн, “Туіќег”да 51,6 минг ва 
“В-контакте”да 2,6 млн фойдаланувчи мавжуд бўлиб, уларнинг кўпчилигини 
ёшлар ташкил қилмокда [9]. Ижтимоий тармоқларни кузатар экансиз, ҳали 
ок-корани тўлиқ ажрата олмайдиган айрим ёшларнинг тармоқ орқали бир- 
бирини ҳақоратлаши, бир-бирига шарм-ҳаёсиз расмлар, видеолавҳалар, беҳаё 
сўзларни “тортиқ” қилишаётганини кўриш мумкин. 

Биргина 2021 йилнинг декабрь ҳолатига кўра миллий домен 
ҳудудидаги 289 та веб-сайтда порнография, 91 та веб-сайтда эса беҳаёлик ва 
маънавий бузуқликка тарғиб қилувчи ҳолатлар аниқланган бўлиб, 2 097 та 
қонун бузилиши ҳолати қайд этилган. 

Шунингдек, ижтимоий тармоқларнинг ўзбек сегментида маънавий 
бузукликни тарғиб қилувчи 130 га яқин гуруҳ, саҳифа ва каналлар 
мавжудлиги аниқланган, уларда 2 646 та материал (фото, видео, матнли ва 
бошқалар) тарқатилган [9]. 

5. Турли “лайк”бозликнинг авж олиши. Ижтимоий тармоқ орқали 
фикр билдириш ва бунинг ортидан мактов (“лайк”)ларни қўлга киритишга 
уриниш бугунги ёшларини тобора ўз домига тортмоқда. Бунда айниқса 
қизлар жуда фаол саналади. Унинг салбий томони шундаки, фойдаланувчи 
бундай мақтов (“лайк”)ларни яна ва яна олишни истайди ва роҳатланади. 
Бунинг оқибатида улар виртуал дунёга буткул шўнғиб кетадилар ва ташқи 
дунёдан узиладилар. Ижтимоий тармоқларга боғланиб қолган ёшлар 
бошқалар билан жонли мулоқотда қийналади, одамови бўлиб қолади, 
дустлашишда адашади. Фақат ижтимоий тармоқда топган “дўст”ларининг 


фикри билан иш кўрадиган бўлиб қолади. 

Мутахассисларнинг ўрганишлари натижаларига кўра, ижтимоий 
тармоқларда бачкана, маъносиз ва беҳаё мазмундаги, ҳақоратли сўзлардан 
иборат видеолавҳалар ҳамда хабарларнинг кўплиги аниқланган. Бундай 
мазмундаги контентнинг муаллифлар томонидан қўйилишига сабаб, кўп 
“лайк” олиш ва мухлислар сонини кўпайтириш ҳам ўзини ўзи куз-куз 
қилишдир [6]. 

Хулоса ўрнида шуни айтиш мумкинки, келажагимиз бунёдкорлари 
бўлмиш ёшлар айникса ибо ва ҳаёда бутун дунёга ўрнак булувчи 
айёлларимиз турли ғаразли мақсадларни кўзлаб фаолият олиб борувчи 
кимсаларнинг найрангларига учган ҳолда кўр-кўрона турли харакаларни 
амалга ошириши ножойиздир. Манфур кимсалар ўзларининг мақсадларини 
ёшлар онгига сингдириш учун ижтимоий тармоқлардан кенг куламда 
фойдаланмокдалар. Халқнинг ўзлигини емириш ва ўзлигида мосуво қилишда 
жамиятда маънавий-ахлоқий бузукликни ёйишдир. 

Албатта, ижтимоий тармоқни буткул ёмонга чиқаришга хаккимиз йўқ. 
Унинг фойдали жиҳатларини саналса, анча қулайлик ва имкониятларни 
кўришимиз мумкин. Фақатгина ундан фойдаланишда маълум меъёр ва 


мезонларга амал қилишни замоннинг ўзи талаб этмоқда. 

